Hipersonične letjelice. Zašto su sve važnije oružje? | Aktuelno\nU analizi Jeffa Morganteena i Andreae Miller za CNBC iz 2019. godine, razvoj oružja koje putuje brzinom većom od Mach 5 stavljen je u centar nove trke u naoružanju\nSAD su potvrdile da je Kina u avgustu testirala hipersoničnu letjelicu s potencijalom da se koristi u slučaju nuklearnog rata, nakon što je kineska vlada negirala da je riječ o oružju i rekla da je samo svemirsko vozilo.\nHipersonične letjelice nisu novina – konceptualizovana su tokom Drugog svjetskog rata. Prva takva raketa (RTV-G-4 Bumper) s brzinom više od Mach 5 lansirana je 1948. godine. Od tog vremena razvoj hipersoničnog oružja otišlo je dva pravca – prvi hipersonične krstareće rakete, a drugi bi bio hipersonične jedrilice (hypersonic glide vehicles – HGV), piše Politicki.ba.\nU analizi Jeffa Morganteena i Andreae Miller za CNBC iz 2019. godine, razvoj oružja koje putuje brzinom većom od Mach 5 stavljen je u centar nove trke u naoružanju. Analiza navodi da se Sjedinjene Američke Države u tom kontekstu nalaze u nepovoljnom položaju kasneći za Ruskom Federacijom i Kinom. Ipak, razvoj hipersoničnih letjelica i raketa nije sveden na ovaj ekskluzivan klub. Brojne zemlje kao što su Japan, Australija, Francuska, Velika Britanija, Brazil ili Njemačka nalaze se u različitim razvojnim fazama svojih varijanti ovih letjelica.\nJedna od zemalja koja se na mala vrata uključila u razvoj svoje verzije hipersoničnog odgovora je Islamska Republika Pakistan. Nosilac ovog projekta je pakistanska mornarica. Prije svega, nastoji se preći iz doktrine odbrambenog djelovanja, koja je štitila pakistanske vode relativno bliže obali, u okeansku mornaricu i fokusira se na doktrinu uskraćivanja pristupa. Budućnost ove doktrine je nesumnjivo program hipersonične letjelice P-282. Načelnik mornaričkog generalštaba, admiral Zafar Mehmood Abbasi, u oktobru 2020. godine je rekao: “U hipersoničnom domenu, u razvoju su brodske protivbrodske i kopnene balističke rakete P-282 dugog dometa.”\nPakistan iznenađujuće slijedi pristup baziran na mornarici. Balističke rakete na brodu vrlo su neuobičajene, ali s obzirom na to da će se ta sposobnost najvjerovatnije koristiti u konvencionalnom, a ne strateškom domenu, možemo pretpostaviti da će se rakete vjerovatno koristiti prvenstveno za protivpovršinsko ratovanje, sa sekundarnom kopnenom ulogom napada. To takođe može ukazivati na mogućnost da bi vazdušne i kopnene snage trebale same razviti vlastite projektile za trijadu, budući da bi isti HGV obično mogu koristiti sve tri službe.\nRad na programu P-282 moguće se realizuje u saradnju sa Republikom Kinom, mada takva saradnja nije ozvaničena. Pakistan je već u dovoljnoj mjeri razvio svoj balistički program, pa bi hipersonično oružje bilo prirodan korak naprijed. Rad na ovakvom programu vjerovatno je odgovor na aktivnosti u Indiji, najvećem rivalu Republike Pakistan, koja u kooperaciji sa Rusijom radi na hipersoničnoj krstarećoj raketi BrahMos II.\nCRNA GORA Aktuelno - 13.12.2021-17:07\nRožajska policija uhapsila je I.M. (63) nakon što je u prostorijama koje koristi otkrila manje količine heroina i kokaina, 405 komada tableta sa liste...\nBerane: Policija u napuštenom objektu pronašla 100 kilograma marihuane\nCRNA GORA Aktuelno - 13.12.2021-14:12\nPolicija je, postupajući po operativnim informacijama, u jednom napuštenom objektu u blizini magistralnog puta Berane – Rožaje, pronašla 100 pvc pakovanja sa sadržajem opojne...


Dvojac otišao iz Barse, Valverde besan na klub, hoće li Abidal održati obećanje? - Sportske.net\nDvojac otišao iz Barse, Valverde besan na klub, hoće li Abidal održati obećanje?\nNove dve prodaje, istina planirane, ali Valverde ne može da oprosti ono što su mu napravili sa Brazilcem. Klub ga umiruje, ali vremena je sve manje...\nErnesto Valverde je nezadovoljan, naime, njemu je bez ikakvih konsultacija saopšteno da je Paulinjo prodat nazad u Kinu za 50 miliona evra.\nTime su ekipi oduzeti "mišići" na sredini terena, a Artur koji je stigao i već oduševio navijače protiv Totenhema je drugačiji tip fudbalera, zamena za Inijestu.\nZbog toga Valverde insistira da se dovede igrač sredine terena, direktor Abidal rasčišćava redove, Dinj je otišao u Everton, prema poslednjih informacijam, postignut je dogovor sa Seviljom, pa se Aleiš Vidal nakon neuspešne odiseje u Kataloniji vraća u Andaluziju.\nČeka se prodaja Jerija Mine, Everton, Lion i Junajted su zainteresovani, ali Barselona traži 40 miliona evra.\nAndre Gomeša ne mogu da prodaju nikome, Rafinju nije otkupio Inter, a mnogi kažu da to što je Valverde rehabilitovao Munira, znači kraj za Paka Alkasera.\nAli, trener je i dalje besan jer ga nisu konsultovali, prvenstvo se približava, taj jedan igrač sredine terena koji mu nedostaje kako bi ga upario sa Busketsom nije na vidiku.\nI dalje traje igra nerava sa Pari Sen Žermenom oko Rabioa, njemu ugovor ističe sledeće godine, pominje se ponovo N'Zonzi, ali je on dao reč Monćiju, Dani Pareho nije rešenje.\nKatalonski mediji tvrde da će Barsa do petka čekati odluku Rabioa i PSŽ, a onda se okrenuti traženju drugih igrača. Sa dolaskom jednog veziste praktično, posle Artura, Lenglea i Malkoma, prelazni rok bi bio završen, kada su novi fudbaleri u pitanju.


PC Press » PC #151 | VoIP na malo\nPC #151 > Komunikacije\nVoIP na malo\nŠta treba da uradi mala firma za da bi uživala u blagodetima koje pruža VoIP? Veliki IP PBX je možda preskup, ali iz Linksys-a stižu i pristupačnija rešenja. Isprobali smo neka od njih...\nPC #151 | Mladen Mijatović\nLinksys SPA3102 - Ruter za telefonski saobraćaj sa priključkom za analognu liniju\nO IP telefoniji se pisalo i pisalo, pa nećemo da ponavljamo argumente za priču o prednostima u vidu tradicionalnih telefonskih servisa zapakovanih u daleko jeftinije i fleksibilnije platforme, niže cene, negeografsku orijentisanost koja fizičku lokaciju korisnika čini nebitnom, kao ni sve legalne kontroverze kroz koje je VoIP prolazio proteklih godina. Dobro, već ste se odlučili za VoIP, da vidimo šta vam je potrebno od opreme.\nKroz bakar i kroz etar\nSve počinje od IP telefona, kakav je recimo Linksys SPA941, klasičnog izgleda, jednostavan za instalaciju i upotrebu. Opremljen je samo jednim portom za povezivanje na lokalnu mrežu i IP PBX, ali podržava do četiri odvojene linije, tako da istovremeno opslužuje četiri različita telefonska broja (lokala). Za izbor linije služe četiri tastera smeštena pored velikog LCD ekrana na kome se prikazuju informacije o pozivu i meniji kroz koje se konfiguriše telefon, a podešavanje se može obaviti i daljinski, kroz standardni Web browser.\nIP telefoni su mrežni uređaji, ali niko ne kaže da mreža mora da bude isključivo žična. WIP330 se povezuje direktno na WiFi access point bežične mreže. Po izgledu podseća na malo veći mobilni telefon (stiže zajedno sa punjačem Li-ion baterija) i podržava sve uobičajene „telefonske“ funkcije, ali i neke egzotične, a korisne sitnice. Ako u mreži imate instaliranu neku Linksys kameru, možete joj pristupiti i posmatrati sliku posredstvom odličnog kolor displeja ovog telefona.\nLinksys SPA941 - Podržava do četiri odvojene linije, tako da istovremeno opslužuje četiri telefonska broja\nU kućnoj varijanti IP telefon se može povezati na mrežu nekog provajdera IP telefonije (kad se pojavi na našim prostorima), ali obično se traži celokupno rešenje sa više telefona i vezom ka javnoj (PSTN) telefonskoj mreži. Za male instalacije može da posluži Linksys SPA3102, ruter za telefonski saobraćaj koji pozive usmerava ili prema drugim lokalnim mrežama ili prema mreži javne telefonije. Spravica poseduje i analogni telefonski priključak, pa služi i kao voice gateway preko koga klasičan telefon ili faks mogu da se povežu na IP mrežu. Konfiguriše se tako da usmerava pozive prema potrebama korisnika, kako bi cena bila najniža.\nJoš šire mogućnosti povezivanja na POTS mrežu pruža SPA400 – ovaj voice gateway nudi vezu sa čak četiri različite telefonske linije, pa je pogodan za veće instalacije. Uređaj ima i jedan standardni Ethernet interfejs kojim se povezuje sa lokalnom IP mrežom u koju su povezani VoIP telefoni. Svaki od tih telefona kroz gateway može da „izađe“ na bilo koju od četiri POTS linije. Interesantno je da ovaj uređaj poseduje i integrisanu aplikaciju za govornu poštu koja podržava do 32 odvojena naloga za ovaj servis.\nZa kraj tu je SPA9000, mali IP PBX u pakovanju od 10×10 centimetara. Ovde nema integrisanog gateway-ja ka POTS mreži (nema FXO porta), ali se na uređaj mogu povezati dva terminalna POTS uređaja (FXS portovi). Opremljen je odvojenim Ethernet interfejsima za lokalnu mrežu i vezu sa Internetom, podržava do 16 IP telefona, a instalacija je jednostavna, budući da SPA9000 automatski registruje svaki novi telefon koji se poveže u mrežu. Sva tri uređaja poseduju Web korisnički interfejs kome se može prići kroz Web browser.\nLinksys SPA400 - Voice gateway koji nudi vezu sa čak četiri telefonske linije\nZa malo veće instalacije zgodno rešenje predstavlja Asterisk - u pitanju je open source softver baziran na CentOS Linux-u koji se instalira na PC platformu. Da bi se PC pretvorio u efikasnu zamenu za telefonsku centralu treba instalirati i odgovarajuće PCI ili PCI Express kartice sa FXO portovima za povezivanje sa javnom telefonskom mrežom (podržan je i ISDN) i sa FXS portovima, za povezivanje analognih telefona i faksova. Ovako opremljen računar radi kao IP PBX opslužujući do 200 korisnika istovremeno, a podržava IP telefone, softverske telefone i „obične“ analogne telefone. IP telefoni se povezuju na LAN segment na koji je povezan i računar preko svoje mrežne Ethernet kartice, dok se analogni telefoni povezuju preko FXS kartica. Softverski telefoni su zapravo odgovarajući programi instalirani na računare u mreži, a posebno su interesantni zato što ih je moguće podesiti da rade u sadejstvu sa Bluetooth handsfree adapterima, pa pružaju mobilnost u radu unutar kancelarije.\nAsterisk je hardverski malo zahtevan, odlikuje ga veoma veliki broj različitih mogućnosti u vezi sa preusmeravanjem poziva, konferencijskim vezama, funkcijama govornog automata, govornom poštom, pamćenjem logova poziva i snimanjem razgovora, a sve se to da podesiti i kroz grafički Web interfejs, uz visoku fleksibilnost.


TotalCar.rs » Predstavljen Kavasaki “Z1000”\n0 komentara 9849 pregleda\nOdavno su prošla vremena kada su nejked motocikli bili limitirani snagom. Nejked modeli novih generacija po pravilu su danas samo nešto blaže verzije brutalnih superbajk motocikala, pa im i ime super-nejkedi itekako pristaje. Primer jednog takvog je Kavasakijev “Z1000” koji je direktni potomak ovogodišnjeg kralja SBK takmičenja.\nKavasaki je izbacio do sad najbrutalniju verziju “Zeda” skoro deset godina nakon što se prvi “Z1000” pojavio na tržištu. Motocikl koji se pojavio u Milanu ne samo da je veoma brutalan u vizuelnom smislu već je i tehnologija na visokom nivou, ali drugačije i ne može biti jer je tržište neumoljivo.\nNasleđe koje je ostavio “Z750” jednostavno treba i dalje održavati što je Kavasaki i učinio preko modela “Z800”, a sada mu u pomoć stiže i “Z1000”, najbrutalniji nejked iz Akašija koji je ikad stupio na asfalt.\nVeć je sam dizajn dovoljan da vidimo kako je novi “Z1000” nešto posebno. Snažne linije inspirisane Kavasakijevom “Sugomi filozofijom”, led svetla i minimalistička prednja maska doneli su ovom motociklu mističan izgled.\nRešenja koja smo videli na novitetu “Z1000SX” Kavasaki je primenio i na ovom primerku što je za pohvalu. Uz novo Shovino potpuno podesivo vešanje, tu je i novi Tokicov prednji kočioni sistem sa nazubljenim diskovima od 310 mm.\nKavasaki je doradio i litarski motor koji pokreće ovu zver, međutim konkretni podaci i dalje su tajna. Ono što znamo jeste da novi “Z1000” bolje reaguje pri malom broju obrtaja što mu je ranije bila boljka. Jedna od izmena je i novi auspuh koji je drastično smanjio nivo buke koju motocikl proizvodi pri malom broju obrtaja.\nAutor: Predrag Jovanović, Izvor: Moj auto


Evropska komisija o BiH: Radnika sve manje, javni sektor sve rastrošniji – Radio Feral\n24/01/2018 Mirsad Zulic 0 Comment\nEvropska komisija, naime, navodi da je u oktobru prošle godine zabilježeno 15.000 radnika više nego u oktobru godinu ranije, ali je istovremeno registrovano 34.000 manje zaposlenih.\n“Činjenica da je broj registrovanih nezaposlenih značajno veći nego broj novoregistrovanih zaposlenih implicira smanjenje ukupne radne snage u BiH za 1,2 odsto”, naveli su u Evropskoj komisiji. Istovremeno, kako ističu, nezaposlenost mladih i dalje iznosi 60 odsto.\nU Komisiji sugerišu da je javni sektor više trošio u 2017. godini u odnosu na dvije prethodne godine nego što to pokazuju zvanični podaci.\nNaime, oni ukazuju na podatke Centralne banke da su javni prihodi u 2017. godini porasli za osam odsto u prva tri kvartala prošle i pretprošle godine. Takođe, pozivajući se na zvanične podatke, došlo je do značajnog rasta potrošnje u trećem kvartalu, posebno u dijelu koji se odnosi na grantove, podsticaje i dobra i usluge.\n“Posredni pokazatelji sugerišu manje ulaganje u investicije u odnosu na planove, djelimično usljed političkog zastoja, koji je rezultirao u kašnjenjima međunarodnog finansiranja”, navedeno je u izvještaju.\nEvropska komisija je istakla da bh. podaci pokazuju rast proizvodnje od oko tri odsto, te indirektno ukazuje na moguće statističko uljepšavanje podataka.\nNaime, oni ističu da preliminarna analiza podataka o troškovima pokazuje da je rast proizvodnje zapravo iznosio mršavih 0,8 odsto. Kako navode, analiza podataka po potrošnji pokazuje nestabilniju i slabiju dinamiku rasta sa godišnjim rastom u prvom kvartalu od 0,3 odsto, padu proizvodnje od 0,6 odsto u drugom kvartalu i rastu od 2,3 odsto u trećem kvartalu 2017. godine.\n← Danas će se tačno u podne u švicarskoj Lozani obaviti žrijebanje grupa za “UEFA Ligu nacija”.\nZastupnici Parlamenta FBiH danas o Zakonu o PIO-u, opozicija nezadovoljna rješenjem →\nNema novog poskupljenja nafte\n25/02/2015 Mirza Musanovic 0\nPenzije za oktobar 6. novembra\n31/10/2013 Mirza Musanovic 0


MyCity » Obrazovanje -> Fakulteti i studiranje » Visa kriminalisticka skola Zemun\nPoslao: 30 Sep 2010 14:36\nZdravo svima.Naisao sam slucajno na ovaj forum,pa sam se registrovao.Hteo bih da se posavetujem sa svima koji znaju ponesto o ovoj ustanovi,tipa sta je sve potrebno da bih postao njen clan.Tako da,ukoliko imate neko znanje,da mi prosledite...:-)\nPoslao: 30 Sep 2010 14:56\nNije bas jasno pitanje ali koliko sam razume tebe zanima kako da upises kriminalisticku akademiju\nAko imas visinu 180cm onda treba da si tezak izmedu 70 i 90 kg- odnosno telesnu visinu umanji za 110 to ti je donja granica kilaze a kad umanjis 90 to ti je gornja granica:; da si drzavljani Srbije;\nI treba da prodes sledece testove:\n2 srpski jezik i knjizevnost (laganica)\n3 test motornih vestina (to isto kazu da nije mnogo tesko )\nostalo pogledaj na zvanicnom sajtu\nPoslao: 01 Okt 2010 00:18\nDobro si sgvatio,zelim da upisem kriminalistiku.Hvala ti.Hteo bih jos da te pitam da li znas sta sve treba za taj test motornih vestina?\nPoslao: 01 Okt 2010 04:17\n1Ovo se svidja korisniku: delta70\nDarkman92_NS ::sta sve treba za taj test motornih vestina?\nPredpostavljam da znas sta znace uopste motorne vestine?\nEvo malo opisa:\nCitat:Motorne veštine su, najjednostavnije rečeno, dobro naučene radnje čoveka koje angažuju posebne\ndelove muskulature prilikom izvoñenja različitih tehničkih akata. Motorne veštine, dakle, pored toga što su\nrezultat učenja i što zahtevaju veliki broj ponavljanja da bi ih dobro naučili, karakteriše izvanredno\nprilagoñavanje, ekonomija u izvoñenju, kao i tačnost u postignuću. Mada se zbog visokog stepena\nautomatizacije, o motornim veštinama često govori u kontekstu dinamičkih, motornih stereotipa, motorne\nveštine odlikuje fleksibilnost. Mogućnost primene naučenog motornog ponašanja bila bi, bez fleksibilnosti\nveština, strogo ograničena na situaciju u kojoj je učena. Ovako, uz mogućnost prilagoñavanja naučene\nmotorne veštine novim ili izmenjenim situacijama, njihov značaj prevazilazi okvire konkretnog sporta u\nkome su stečene i primenjivane. Uz to, treba uočiti razliku izmeñu motorne veštine i motorne navike:\nmotorne navike su prilično krute, teže stalnosti i nepromenjivosti u različitim situacijama, dok se motorne\nveštine vrlo fleksibilno prilagoñavaju promenama situacije, što i jeste njihova vrednost koja opravdava (i\nkompenzuje) vreme i trud koji se utroši da bi im se ovladalo.\nTaj pojam se pojavljuje u psihologiji kao i u sportu\nSposobnosti mogu biti senzorne, motorne, i intelektualne, što se ispituje i meri testom sposobnosti (tu takodje spada i test inteligencije dakle IQ).To su vise ovako psiho. testovi.\nTakodje mozdane zone mogu biti Motorne, Senzorne ali i Asocijativne. (Asocijativno ucenje po meni najbolje i najvaznije,samokontrola,predvidjanje i snalazenje su glavne funkcije ove zone )\nImas na par fakulteta kod prijemnog ispita bas da radis testove sposobnosti(i onda se mnogi pitaju sta sad to znaci), sto ukljucuje kao sto sam rekao najcesce senzorne i motorne(Dakle, ove 2 su najcesce koliko znam).\nSama rec "motorne" ti vec na neki nacin kaze da se radi o nekom kretanju,pokretima\nZnaci to su ti u sustini namerni pokreti.\nPrimarna motorna zona je mesto gde se nalaze centri za obavljanje namernih pokreta.\nA zanimljivo je to da je utvrdjeno da motorna zona jedne hemisfere kontrolise pokrete suprotne strane tela.\nNajveci deo ljudi ima aktivnu levu hemisferu, sto znaci da sve obavljamo desnom rukom, a oni koji su levoruki oni imaju aktivnu desnu hemisferu(dakle obrnuto), a oni su redji bar koliko sam cuo.\nE sad rezultati tih testova zavise od treme, straha, umora, motivacije.\nTako da se postaraj da kad dodje to vreme, da se dobro naspavas, bez straha samo opusteno, budi motivisan, a sad trema je sasvim normalna, to ti ne mogu reci da se potrudis da je nemas, posto je svaki covek ima kad dodje taj neki veliki dogadjaj\nSamo je bitno da ta trema ne bude prevelika jer u tom slucaju mozak totalno zablokira.Ne daj da ti ovlada situacijom\nOvo ne samo kod ucenja nekog gradiva vec je bitno i za te tesove sto budes resavao,dakle za kretanje(motorne) i tako to.\nPosto kad imas strah i preveliku tremu onako noge ti se sve ukoce, a spavanje posebno bitno, posto valjda ce ti traziti za reflekse i pokrete neke tako da...\nMozes malo i ovo pogledati :\nTakodje poseti sledeca 3 link-a:\nhttp://www.kpa.edu.rs/index.php?option=com_content.....Itemid=109 (Obavestenje za Upis)\nhttp://www.kpa.edu.rs/index.php?option=com_content.....Itemid=142 (Ispitna pitanja, cisto da vidis sta te ceka )\nNadam se da ti nije predugacko ovo sto sam napisao i nadam se da sam ti bar malo pomogao\nPoslao: 01 Okt 2010 16:26\nDarkman92_NS ::Dobro si sgvatio,zelim da upisem kriminalistiku.Hvala ti.Hteo bih jos da te pitam da li znas sta sve treba za taj test motornih vestina? koliko sam razumeo jednog mog poznanika koji je hteo da upise kriminalisticku (i mislim da je i upisao) u te motorne vestine spadaju i neki testovi izdrzljivosti.\nPoslao: 16 Sep 2012 23:17\nSanitarno - ekoloski tehnicar\nKoliko sam razumela, za kriminalisticku akademiju mi jedino treba srpski jezik i knjizevnost da polazem? Ne treba neki drugi predmet iz skole da ucim?\nPoslao: 16 Sep 2012 23:47\nNe, jedino taj predmet se polaze...\nPoslao: 16 Sep 2012 23:48\nPoslao: 17 Sep 2012 07:36\nNaravno, imas i psiho i fizicki test, ali to je nesto drugo\nPoslao: 17 Sep 2012 08:38\nTwinHeadedEagle ::Naravno, imas i psiho i fizicki test, ali to je nesto drugo\nTo je drugo, interesovalo me je da li moram jos nesto da ucim, vidim da ne treba, super, hvala puno.\nOvaj topic je pregledan 43425 puta


eKapija | "KTK Visoko" najavljuje pokretanje proizvodnje obuće\nIzvor: eKapija | Ponedjeljak, 11.05.2015.| 11:13\n"KTK Visoko" najavljuje pokretanje proizvodnje obuće\nOko 80 radnika državne kompanije KTK Visoko, pogon obućara, trebalo bi početi raditi u narednih nekoliko dana, nakon čega će Uprava dodatno aktuelizirati pregovore sa potencijalnim kupcem koji bi privatizirali i ovaj pogon nekad najveće kožarsko-tekstilne kompanije u bivšoj Jugoslaviji, prenosi "Novo vrijeme".\n- KTK ima prepoznatljiv brend, ali mislim da je u ovom trenutku za kompaniju najbolje rješenje prizvatizacija njenih preostalih pogona. Pokazalo se to i na primjerima privatizacije nekoliko tehnoloških cjelina KTK od strane "Preventa". Naši radnici kod novog poslodavca imaju sigurne i redovne plaće – rekao je Bilalović, dodajući da se državna kompanija kakva je KTK teško može nositi na tržištu, ako se uzme u obzir da samo u Visokom radi pet kompanija za preradu kože, sa daleko modernijim pogonima nego što to ima KTK.\n- Sve radnike koji su stekli uslove uredno smo otpremili u penziju. Dio radnika prešao je u kompaniju "Prevent", nakon što je ova kompanija privatizirala neke tehnološke cjeline KTK. Uskoro planiramo uvezati staž za dodatnih oko 150 naših radnika, koji se sada nalaze na birou za zapošljavanje – rekao je Bilalović.\nOn je dodao da će uložiti maksimalne napore kako bi kompanija ispoštovala prava i za preostalih 150 radnika, odnosno nešto manje od toga, koji su još uvijek uposleni u KTK. Bilalović je također rekao da će nastaviti sa potraživanjem višemilionske imovine KTK koja se nalazi po cijeloj BiH, ali i regionu, prenio je portal "Novo vrijeme".\nprivatizacija KTK Visoko


Povećanje broja nezaposlenih u FBiH – STUDOMAT.ba\nKS: Počela prodaja studentskih kupona za septembar\nS dva fakulteta i prosjekom 9.71 nude joj da volontira\nPovećanje broja nezaposlenih u FBiH\nBroj zaposlenih u Federaciji BiH u junu 2012. godine bio je 439.094 dok je u junu ove godine broj bio 435.294 što znači da imamo pad za neke 4.000 dok je indeks bio 99,1 što znači da 1 posto zaposlenih ima manje u Federaciji nego što smo imali u junu 2012. godine, kazao je predsjednik Privredne komore Federacije BiH Jago Lasić.\nU BiH broj zaposlenih u junu prošle godine bio je 690.406, dok je broj zaposlenih u junu ove godine 686.299, to znači manje za 0,6 posto, prenosi portal Klix.ba.\nBroj nezaposlenih u Federaciji se povećao u odnosu na juni prošle godine s 374.315 na 385.253 ili za 2,9 posto dok se broj nezaposlenih u BiH povećao za 1,9 posto odnosno s 538.151 na 548.307.\nBruto plaće u Federaciji BiH u odnosu na isto razdoblje povećane su za tri konvertibilne marke odnosno sa 1.255 na 1.258. Što se tiče BiH bruto plaće su ostale iste, 1.283 konvertibilne marke.\nNeto plaća na području Federacije BiH s 823 popela se na 825 konvertibilnih maraka, a na nivou BiH nije došlo do pomjeranja visine plaća, ostala je 822 konvertibilne marke.\n– Što se tiče same industrije, uspoređujući šesti mjesec prošle i ove godine na nivou Federacije BiH, proizvodnja je manja za 2,7 posto. Sedmi mjesec ove godine u odnosu na sedmi mjesec prošle godine 0,1 posto je povećana industrijska proizvodnja dok je kumulativno za svih 7 mjeseci u odnosu na 7 mjeseci protekle godine industrijska proizvodnja veća za 7 posto. Na nivou BiH proizvodnja je kumulativno povećana za 6,7 posto, istaknuo je Lasić.\nProizvodnja energije na razini Federacije BiH za sedam mjeseci ove godine u odnosu na sedam mjeseci prošle godine povećana je za 3,6 posto, a na razini BiH 3,7 posto, kazao je Lasić ističući kako je najveći doprinos tomu dala dobra hidrološka godina.\nŠto se tiče kapitalnih proizvoda kada se usporedi 7 mjeseci ove godine sa prošlom godinom kumulativno povećanje je 42,1 posto na razini FBiH, dok je u BiH to bilo 24,2 posto što znači da je jedan veći dio investicija završio, kazao je Lasić.\nŠto se tiče izvoza na nivou Federacije BiH za prvih sedam mjeseci protekle godine bio je 3 milijarde 49 miliona KM, a za isto razdoblje ove godine 3 milijarde 329 miliona ili 9,2 posto više u ovoj godini. Na nivou BiH za prvih sedam mjeseci prošle godine izvoz je bio 4 milijarde 565 miliona KM, a u istom razdoblju ove godine bio je 4 milijarde 950 miliona ili 8,4 posto više u ovoj godini.\nŠto se tiče uvoza na razini BiH za prvi sedam mjeseci prošle godine bio je 5 milijardi 702 miliona KM, a u istom razdoblju ove godine bio je 5 milijardi 635 miliona dok je na nivou BiH uvoz u protekloj godini bio 8 milijardi 697 miliona, a u ovoj godini 8 milijardi 568 miliona KM.\nTo se odrazilo na pokrivenost uvoza izvozom tako da je postotak pokrivenosti za prvih sedam mjeseci protekle godine bio 53,5 posto u Federaciji BiH, dok je ove godine u istom razdoblju bio 59,1 posto ili 10, 5 posto više nego u prethodnoj godini. Na razini BiH pokrivenost se kretala 52,5 posto pa je ove godine porasla na 57,8 posto ili 10,1 posto više, kazao je Lasić.\nPrema njegovim riječima, veći postotak pokrivenosti rezultirao je manjim deficitom tako da je deficit s 2 milijarde 653 miliona smanjen na 2 milijarde 306 miliona ili 86,9 posto izvršenja ili 13,1 posto je deficit manji nego u protekloj godini. Na razini BiH taj deficit je manji za 12,4 posto odnosno sa 4 milijarde 132 miliona smanjio se na 3 milijarde 618 miliona KM, kazao je, između ostalog, predsjednik Privredne komore FBiH Jago Lasić.


Aktivist iz Bahreina ide u zatvor zbog tvitova o Saudijskoj Arabiji | Bahrein | Al Jazeera Balkans\nAktivist iz Bahreina ide u zatvor zbog tvitova o Saudijskoj Arabiji\nNabeel Rajab osuđen je na pet godina iza rešetaka jer je kritikovao saudijske zračne udare u Jemenu i mučenja u zatvorima u Bahreinu.\nNabeel Rajab je osuđen zbog komentara na društvenoj mreži Reuters\nSud u Bahreinu odbio je posljednju žalbu istaknutog aktiviste Nabeela Rajaba, koji je zatvoren zbog kritiziranja saudijskih zračnih napada na Jemen i tvrdnji da se u bahreinskim zatvorima vrše mučenja.\nKako tvrde njegov advokat i sudski izvori, posljednjom odlukom Rajabu je potvrđena petogodišnja zatvorska kazna.\n„Sud je odbio žalbu i podržao raniju presudu od pet godina zatvora za tvitove“, rekao je za Reuters Rajabov advokar Mohamed Al Jishi.\nBahrein, zaljevska zemlja u kojoj manjinski suniti imaju vlast nad većinskim šiitima, čvrsto drži kontrolu nad kritičarima, otkako je šiitska opozicija 2011. godine neuspješno organizirala pobunu.\nVeć služi dvogodišnju kaznu\nRajab, jedna od vodećih ličnosti protesta za demokratiju iz 2011., osuđen je zbog komentara koje je objavio na Twitteru, u kojima je optužio bahreinske vlasti za zlostavljanja u zatvoru i kritikovao Saudijsku Arabiju zbog uloge u ratu u Jemenu.\nOvaj aktivista proglašen je krivim za „širenje dezinformacija i glasina u vrijeme rata“, „vrijeđanje inostranih zemalja“ i „javno vrijeđanje ministra unutrašnjih poslova“.\nRajab već služi dvgodišnju kaznu zatvora koja mu je izrečena u drugom procesu.\nMeđunarodne grupe za ljudska prava osudile su tu presudu, dok su SAD izrazile zabrinutost zbgo Rajabovog slučaja.\nBahrein je ugasio sve važnije opozicione grupe u zemlji, njihovim članovima zabranio da se kandiduju na izborima, te mnoge od njih sudski gonio.\nBahrein: Vođi šiitske opozicije doživotni zatvor zbog špijunaže\nSaudijski ekonomista kritikovao Aramco, pa optužen za izdaju


Bankomati postaju sve 'pametniji'\nAmerikanci su komotan i praktičan narod - navikli su da im je sve pri ruci i da svakodnevne poslove, kao što su kupovina i osnovne bankarske usluge, obavljaju kad im se svidi, po mogućstvu na prvom ćošku ili u prvoj prodavnici, i to u bilo koje doba dana ili noći, nedeljom i praznikom takodje.\nBankomati su stoga svuda prisutni - ne samo kraj ulaza u svaku banku već i po prodavnicama, benzinskim pumpama, stanicama metroa ili većim poslovnim zgradama. Neke mreže dragstor prodavnica počele su ovih dana da uvode u upotrebu nove vrste bankomata koji omogućavaju mušterijama razne druge usluge osim podizanja gotovog novca i deponovanja čekova.\nNa primer, na njima mušterije mogu da plaćaju računa, da unovče čekove, da elektronski šalju novac drugima, pa čak i da doplaćuju minute za svoj mobilni telefon.\nŠtaviše, prilikom unovčavanja čekova, novi bankomati isplaćuju sumu napisanu na čeku ne zaokruženu na najbliži dolar, već usitnjeno do poslednjeg centa. Pored ovih česti su i automati za kupovanje raznih srećki, za uplaćivanje kombinacija za loto i druge igre na sreću.\nNeke prodavnice imaju i automate za štampanje fotografija sa digitalnih fotoaparata, kompakt diskova pa čak i već pomalo zaboravljenih flopi diskova. Stariji ljudi ponekad negoduju da su im automati zbunjujući i komplikovani, ali mladja, kompjuterska generacija, izgleda da nema nikakvih problema sa njima.


Xiaomi Mi 11 stiže 28. decembra! | PC Press\nXiaomi Mi 11 stiže 28. decembra!\n24. decembar 2020. 24. decembar 2020. Stefan Dević\nXiaomi je konačno objavio datum izlaska Mi 11 serije telefona. Nova perjanica kineske kompanije dolazi i biće prvi telefon na svetu koji dolazi sa Snapdragon 888 čipsetom, a na tržištu će se naći 28. decembra.\nXiaomi u naletu\nXiaomi je objavio vesti na kineskoj društvenoj mreži Weibo. Iako još uvek nema vesti za globalno lansiranje Mi 11 serije, očekuje se da do njega dođe ubrzo, a nikakvo iznenađenje neće biti ukoliko se bude desilo u januaru, kako bi se pariralo Samsungu i očekivanom izlasku Galaxy S21 serije telefona visoke klase.\nS obzirom da je predstavljanje novog modela kineske kompanije blizu, hardver sa kojim će doći je već manje ili više poznat. Očekuje se baterija od 5000 mAh i mogućnost (veoma) brzog punjenja, zahvaljujući kom će se telefon napuniti u potpunosti za 35 minuta.\nDolaziće sa 3 ili 4 kamere na poleđini, u zavisnosti od toga da li je u pitanju klasična ili Pro verzija, a kamere će biti smeštene u četvrtastu izbočinu, kao kod većine novijih telefona. Sa brojem megapiksela se još ne licitira, ali je zato poznata količina sistemske memorije (RAM) i telefon će stizati sa 8 do 12 GB iste. Cene ovih telefona na kineskom tržištu će iznositi oko 700 dolara, ali to nikad ne korespondira sa evropskim cenama, na koje ćemo morati da pričekamo.\nTagovi: kineski proizvođač, Mi 11, xiaomi Mi\n← AMD Ryzen 5000 skoro duplo brži od prvih Ryzen-a\nHumanitarna akcija Roaming Solutions grupe: „Podelimo radost“ →


Spajanje Nokie i Simensa\nSpajanje Nokie i Simensa 19.Jun.2006, 11:00, Izvor: B92\nHelsinki, Frankfurt -- Nokia i Simens postigli su sporazum o spajanju svoje telekom opreme, stvarajući jednog od najvećih aktera u industriji telekomunikacija. Na vest o spajanju skočila je vrednost akcija obeju firmi, Simensovih za više od sedam odsto. Kompanije kažu da su im poslovi - koji će biti spojeni u zajedničko preduzeće u odnosu 50:50, pod nazivom Nokia Simens Netvorks >> Pročitaj celu vest na sajtu B92 << - prošle godine imali prodaju u vrednosti od 15,8 milijardi evra.Nemački industrijski konglometat Simens odbio je da komentariše finansijske pojedinosti sporazuma, o kome njujorški "Vol strit džornal" piše da vredi 31,6 milijardi dolara. Spajanje će novu kompaniju staviti u istu ligu uz trenutnog vođu Sisko Sistems i prvaka u zaradi Alkatel-Lusen, a ulaskom u žestoko takmičenje tržištu će biti ponuđene niže cene.Dve kompanije kažu da očekuju uštede u troškovima od 1,5 milijardi evra godišnje do 2010. godine, iz spajanja distributivne mreže Nokije i Simensovog prenosnog sistema u fiksnim i mobilnim mrežama. Nokija i Simens kažu da tokom naredne četiri godine očekuju smanjenje broja zaposlenih za 10 do 15 odsto u zajedničkom poslovanju na čijem platnom spisku je sada 60.000 ljudi.\nEgipat: Ubijene majka i dve ćerke zbog časti\nSrbija promenila svoju sliku u Evropi\nZemlje Južne Amerike stvaraju trgovački blok\nRUBI SE IZVINJAVA: Lagala sam da je bilo orgija kod Berluskonija


Oznake: derbi - informativa.ba\n05. Nov. 2016 u 09:48 Danas tri derbija u nogometnoj Premijer ligi BiH\nČetiri utakmice 15. kola nogometne Premijer lige Bosne i Hercegovine na rasporedu su danas. Tri derbija igraju se u Krupi, Mostaru i Sarajevu. Ekipa Sarajeva gostuje Krupi na Vrbasu, trećeplasiranom timu na\n21. Oct. 2016 u 19:21 MANIJAKLUK U NAPOLIJU U Torinu su jako strahovali od nasilja, pa su povukli drastičan potez za veliki derbi\nGradska uprava Torina boji se nereda i nasilja, a ulaz je zabranjen svim žiteljima regije Kampanje i grada Napulja, te registriranim pristalicama Napolija. Time se nastavlja tradicija iz prošle sezone, kada\n16. Oct. 2016 u 08:58 DANAS 109. SARAJEVSKI DERBI\nVječiti nogometni derbi između Sarajeva i Željezničara, 109. po redu, bit će odigran danas na stadionu ''Asim Ferhatović Hase''. Utakmica između ljutih sarajevskih rivala se igra u okviru 12. kola Premijer\n11. Oct. 2016 u 14:01 FK Sarajevo odredio cijene ulaznica za derbi\nFudbalski klub Sarajevo narednog vikenda na stadionu ''Asim Ferhatović-Hase'' dočekuje gradskog rivala FK Željezničar u susretu 12. kola BH Telecom Premijer lige Bosne i Hercegovine. Sarajevo će dočekati Željezničar u nedjelju,\n21. Sep. 2016 u 14:48 VELIKI DERBI NA CAMP NOU Može li ovaj put Diego Simeone odbraniti zloglasni napad Barcelone\nAtletico je večeras na Camp Nou, pa gdje ćete bolje zgode od paljenja atmosfere za prvi pravi derbi sezone u Primeri. Griezmann i Zlatna lopta Barcelona je izgubila od Alavesa, što izgleda čudnije od svjetskih čuda, ali u\n06. Sep. 2016 u 16:50 OKRŠAJ KOJI SU NAVIJAČI ČEKALI Preko 400 policajaca će čuvati ulice Manchestera\nGradski derbi Manchestera otvorit će četvrto kolo Premier lige. U subotu od 13:30 sati, na Old Traffordu, sastat će se United i City. Bit će to prvi sudar Josea Mourinha\n19. Aug. 2016 u 12:45 ŽELJO POD IMPERATIVOM POBJEDE Željezničar i Zrinjski u derbiju 6. kola Premijer lige BiH\nUtakmice 6. kola nogometne Premijer lige Bosne i Hercegovine na rasporedu su ovog vikenda. Derbi kola će biti odigran sutra na stadionu ''Grbavica'' gdje Željezničar dočekuje ekipu Zrinjskog. Nakon domaćeg poraza\n31. Jul. 2016 u 09:31 SARAJEVO DOČEKUJE ZRINJSKOG Derbi na Koševu\nTri susreta drugog kola nogometne Premijer lige BiH bit će odigrana danas, a derbi je na Koševu gdje Sarajevo dočekuje Zrinjskog. Sarajevo je u prvom kolu remiziralo na Grbavici sa gradskim\n22. Apr. 2016 u 13:37 Mulalić: Hladne glave ući u derbi\nU derbi moramo ući hladne glave i ostaviti srce na terenu i mislim da u tom slučaju rezultat neće izostati, izjavio je trener Željezničara Edis Mulalić na pres-konferenciji uoči derbi\n20. Mar. 2016 u 17:47 Istanbul: Otkazan derbi zbog sigurnosne situacije\nTurske vlasti otkazale su gradski derbi između dva najveća istanbulska tim, Galatasaraya i Fenerbahčea, nakon sigurnosne procjene.Iz ureda guvernera Istanbula priopeno je da je utakmica otkazana nakon dobivenih ozbiljnih obavještajnih


Peščanik Uze mu je Ljosa ispred nosa - Vesti - Peščanik\nUze mu je Ljosa ispred nosa\nPosted By Vesti On 27/10/2010 @ 11:18 In Tefter,Tekstovi | Comments Disabled\nNa 55. sajmu knjiga u Beogradu promovisana je autobiografija Emira Kusturice Smrt je neprovjerena glasina u izdanju kompanije Novosti.\nPromociji knjige prisustvovao je šef srpske diplomatije Vuk Jeremić i predsednik DSS-a Vojislav Koštunica kojima je autor lično poklonio i potpisao svoju novu knjigu. U publici je sedeo i šef BIA Saša Vukadinović.\nPromociji, koja je održana u prepunoj Hali 4 beogradskog sajma, prisustvovali su i Dušan Kovačević, Gordan Mihić, starešina Saborne crkve Petar Lukić, glumci Slavko Štimac i Miodrag Krivokapić, Olja Bećković…\nO knjizi su pored autora, govorili akademik Matija Bećković, književnik Vladimir Kecmanović, u ime izdavača Manojlo Vukotić, a odlomke iz knjige čitao je Nele Karajlić.\nManojlo Vukotić, generalni direktor i glavni urednik kompanije Novosti rekao je da je ova knjiga jedan od „najlepših i najdrogecnijih bisera“ među knjigama koje su do sada objavile Novosti. Ovo je aktuelno, autentično, iskreno, poučno štivo, koje će i boleti i zasmejati, rekao je Vukotić.\nAutor je rekao da je „teže bilo živjeti život i da je knjiga, koju je pisao 15 godina, iskorak u pismenosti“.\nBojim se da bi svaki polupismeni čovjek mogao da bar za 20 godina napiše knjigu. Ako je Obama dobio Nobelovu nagradu, a da nije ni počeo da radi, što ja ne bi mogao na kraju svog umjetničkog puta, rekao je Kusturica.\nMatija Bećković je rekao da će ljudi imati priliku da u ovoj knjizi čitaju ono što su gledali u Kusturičinim filmovima i da je on svoj život prvo ekranizovao, a zatim romansirao svoje filmove u ovoj knjizi.\n„Ova knjiga je priručnik za gledanje njegovih filmova. A, sve je više prisutan grafit u Srbiji: uze mu je Ljosa ispred nosa“, rekao je Bećković, aludirajući na ovogodišnjeg dobitnika Nobelove nagrade za književnost, peruanskog pisca Mariju Vargasa Ljosu.\nKusturica je rekao da mu je teško da govori posle akademika Matije Bećkovića. Kad se nešto izgovori posle Matije, ustvari kao da ništa nisi ni rekao i to je nevolja, jer to on nekako najbolje sve iskaže, rekao je Kusturica.\nSrodni link: Die Zeit – Kusturica ili pesma ratnom zločincu\nURL to article: https://pescanik.net/uze-mu-je-ljosa-ispred-nosa/


VIDEO: Rundek objavio spot za pesmu "Voljeti stvarno" | Novosadski informativni portal 021\n09:26 > 09:27\nFoto: Screenshot (YouTube/MENART)\n"Voljeti stvarno" je pesma koja je dugo čekala album na kom će izaći, dok svoje mesto konačno nije našla na "Brisanom prostoru", koji se pojavio krajem 2020. godine za Menart i Long Play.\n"Nije bilo žurbe, jer je pesma bezvremenska ili bolje – svevremenska. U njoj će se svatko lako prepoznati, a njena vedra melanholija, prirodna ritmičnost i pamtljiva melodija nastaviće svirati u nama i dok je ne slušamo. Možda ćemo uz ‘Voljeti stvarno’ malo više zavoleti stvarnost", kaže Rundek.\n"Brisani prostor" Rundeka & Ekipe, sastavljen od dva EP-a sa po pet snažnih pesama, prvi je album posle Haustora na kom se pored Darkovih pojavljuju kompozicije i tekstovi drugog autora, ovaj put Roka Crnića (Porto Morto).\n"Kad smo razmišljali o omotu i spotovima vezanim uz ‘Brisani prostor’, zaključili smo da ne trebaju biti personalni ni figurativni. Spotovi da ne pričaju priču i da ne odvlače pažnju od prostora, emocija i boja sadržanih u muzici. Takvi su ‘Unutarnji glas’, ‘Tko su svi ti ljudi’ i ‘Mila’. ‘Voljeti stvarno’ prvi uvodi neke likove, ali to je nepoznati plesni par i plesna figura se ne razvija nego se ponavlja. Materijal smo probrali s neta i platili prava. Ovakav se pristup uklapa u filozofiju ponovne upotrebe i prenamene, kojom se inače vodim. Rezultat je ritmična i sugestivna vizuelna celina s patinom koja, nadamo se, ostavlja naše uši i srca otvorene prema pesmi", objašnjava Rundek.\n03.05.2021\t• 16:45\nVi ste u osmoj deceniji, zaista Mladi uz Rundekovu Muziku ! Zeleo bih da sa svima podelim taj Vas osecaj !\n02.05.2021\t• 10:48\nIako sam zašla u osmu deceniju stalno ga.slusam vraća me u mladost.\n01.05.2021\t• 10:58\nLepa je Rundekova muzika, ali kao umetnik covek bi trebao da evoluira, pronalazi nove izraze. Ne mora to biti revolucija, namerno kazem ‘evolucija’. Ali Rundek stalno prica istu pricu, istu emociju, na isti nacin. Jeste to komforno, uvek mu se vratiti i prepoznati tu ulicu, ali je i monotono i skoro pa bespotrebno, kada vec ima opus kakav ima. Voleo bih da cujem Rundeka, malo hrabrijeg, i poetski i muzicki i produkcijski. Ovako me samo podseca na to koliko smo kao drustvo ostali skamenjeni u nekoj eri stojadina.


Obaveštenje o terminu intervjua - ZELENA KARTA - LUTRIJA\nObaveštenje o terminu intervjua\nIzvučen sam i popunio sam DS260.\nCase number je 2019EU00013XXX\nKada mogu da očekujem obaveštenje o datumu intervjua?\nAko sam dobro razumeo, dobiću obaštenje na e-mail od KCC za raspoloživ termin?\nU međuvremenu treba da prikupim dokumenta, što nije problem.\nKada mogu da očekujem obaveštenje o datumu intervjua?.\nObaveštenje stize tek nakon sto vas broj stigne na red, niski brojevi budu u oktobru (mail dobijete mesec I po ranije) a vas broj otprilike bude iza Nove godine. Naoruzajte se strpljenjem I srecno!\nDanas dobio obavijest o datumu intervjua, 10. Sep., Sarajevo. Korak po korak, do krajnjeg cilja. EU23XXX\nPošalji privatnu poruku korisniku ibraga36\nPronađi sve poruke korisnika ibraga36\nZa 2019? Kako to da si vec dosao na red... a 22xxx jos nije?\nOn je DV2018. Vas pozivaju od oktobra. Pogledaj Visa Bulletin\nDa li je neko dobio obavestenje o terminu intervijua za Oktobar 2018? Vec je 23 Avgust a niko se ne javlja da mu je stiglo obavestenje...\nKoj broj case-a ? Ako nastave dinamiku iz prethodne godine brojevi do max 2500 ce biti pozvani u oktobru....\nMada jos uvek je i period godisnjih odmora,a i pitanje je hoce li pozvati brojeve koje nisu stigli na red po VB na intervju.\nMeni je konkretno poziv na intervju stigao 3 nedelje unapred...\nSamo strpljivo i bez nervoze\nMa ja sam 2019EU18xxx. Necu ja skoro, nego ni brat Simon nista ne pise pa sam se unervozio\nNikad ne zovu brojeve koji nisu stigli na red po VB. Dakle u oktobru samo brojevi do 2000, ne može preko tog broja.\nds260, kentucky, termin intervjua, viza intervju\nRSS problemi, email obaveštenja o privatnim porukama amilio ZelenaLutrija.com - O sajtu 1 24.09.2009 06:51\nObaveštenja o prvim kovertama - April-Jun 2006 Igor Prva koverta 1 09.06.2006 23:08


Na jesen nova sportska dvorana u banjalučkom naselju Starčevica - Istinomjer\nNa jesen nova sportska dvorana u banjalučkom naselju Starčevica\nKrajem 2019. godine gradonačelnik Banja Luke, Igor Radojičić najavio je da će tokom 2020. godine biti izgrađena sportska dvorana u banjalučkom naselju Starčevica, uz osnovnu školu “Branko Radičević”.\nIgor Radojičić, 3. decembar 2019.\nU aprilu 2020. godine, iz Odjeljenja za komunalne poslove Grada Banja Luke potvrđeno je da je potpisan ugovor sa izvođačem radova, te da je za izgradnju ove dvorane iz gradskog budžeta izdvojeno 950 hiljada KM. Načelnik Odjeljenja za komunalne poslove, Petar Bilčar istakao je da će se dvorana prostirati na 1.125 metara kvadratnih, a “planirano je da dvoranu primarno koristi škola, ali u raspoloživim terminima biće dostupna za sportiste i klubove”.\nNekoliko dana kasnije i zvanično su započeli radovi na izgradnji sportske dvorane uz osnovnu školu “Branko Radičević” na Starčevici, a Radojičić je tom prilikom istakao kako je rok za izvođenje radova 200 dana, stoga bi se otvorenje dvorane moglo očekivati već na jesen ove godine.\nGeneracije đaka, nastavnika i roditelja OŠ “Branko Radičević” su očekivale kada će se nastava fizičkog vaspitanja odvijati u normalnim uslovima. (…) Vjerujem da ćemo u novu školsku godinu ući sa novom sportskom dvoranom. Izvođač radova je konzorcijum koji čine četiri firme na čelu sa “Progresgradnjom“.\nIgor Radojičić, 14. april 2020.\nDva mjeseca kasnije, javnost je obaviještena da “gradnja nove sportske dvorane na Starčevici, u okviru projekta vrijednog 950.000 KM, teče planiranom dinamikom”.\nKako su potvrdili u Odjeljenju za komunalne poslove, već su izgrađeni temelji i temeljna ploča novog objekta i počinju zidarski radovi. Radovi su počeli polovinom aprila, a izvodi ih konzorcijum kojeg čine četiri firme, na čelu sa „Progresgradnjom“. Rok za izvođenje radova je 200 dana.\nSaopćenje, Grad Banja Luka, 18. juni 2020.\nPočetkom septembra 2020. godine iz Gradske uprave Banja Luke istakli su da je radovi teku planiranom dinamikom, kao i da bi ovaj objekat uskoro trebalo da bude stavljen “pod krov”.\nSaopćenje, Grad Banja Luka, 2. septembar 2020.\nS obzirom na to da radovi na izgradnji sportske dvorane na Starčevici teku planiranom dinamikom, Istinomjer će gradonačelniku Banja Luke, Igoru Radojičiću dati ocjenu radi se na tome, uz napomenu da ćemo pratiti da li će radovi biti okončani u najavljenom roku.